กสิกรสนองธปท.บุกให้กู้เอสเอ็มอี
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
19 ส.ค. 2554

โพสต์ทูเดย์ — กสิกรไทยเดินหน้าขยายสินเชื่อเอสเอ็มอีเพิ่มขึ้น สนองนโยบาย ธปท. ที่ต้องการให้ระบบธนาคารเน้นปล่อยกู้กลุ่มนี้มากขึ้น
นายปกรณ์ พรรธนะแพทย์ รองกรรมการผู้จัดการ ธนาคารกสิกรไทย เปิดเผยว่า ธนาคารพร้อมเดินหน้าขยายสินเชื่อแก่ผู้ประกอบการขนาดกลางและขนาดย่อม (เอสเอ็มอี) ตามแนวนโยบายของธนาคารแห่งประเทศไทย (ธปท.) ที่ต้องการให้ระบบธนาคารพาณิชย์ขยายสินเชื่อเอสเอ็มอีให้มากขึ้น โดยปีนี้ธนาคารตั้งเป้าปล่อยสินเชื่อเอสอ็มอี 810% ให้ยอดสินเชื่อในสิ้นปีนี้เพิ่มเป็น 3.9 แสนล้านบาท จากครึ่งปีแรกที่ผ่านมาขยายตัวได้ 34% ตามทิศทางตลาด
“เราคิดว่าเป้า 810% ทำได้ไม่อยาก เพราะเศรษฐกิจในช่วงครึ่งปีหลังฟื้นตัว ผู้ประกอบการเอสเอ็มอี ภาคธุรกิจก่อสร้าง หรือผู้รับเหมารายย่อย น่าจะได้รับงานเพิ่ม จากโครงการไทยเข้มแข็งของรัฐบาล และเป็นฤดูเก็บผลผลิต ความต้องการสินเชื่อไปใช้หมุนเวียนในการดำเนินงานน่าจะเพิ่มขึ้น” นายปกรณ์ กล่าว
นายปกรณ์ กล่าวว่า ถึงแม้ว่าในช่วงครึ่งปีหลังทิศทางเศรษฐกิจจะฟื้นตัวดีขึ้น มีผลให้ความเสี่ยงลูกค้าสินเชื่อลดลงบ้าง แต่การปรับลดดอกเบี้ยเงินกู้ลงจากปัจจุบัน สำหรับลูกค้ารายย่อยและเอสเอ็มอียังเป็นไปได้ยาก ยกเว้นลูกค้ารายใหญ่อาจจะลดดอกเบี้ยเงินกู้ให้ได้ เพราะทุกวันนี้ดอกเบี้ยเงินกู้ก็ไม่ได้สูงมาก ดอกเบี้ยที่ปรับขึ้นในช่วงนี้ก็ยังไม่ทำให้ต้นทุนผู้ประกอบการเพิ่มมาก เพราะดอกเบี้ยเงินกู้ของไทยเกือบทุกประเภทต่ำกว่าภูมิภาค
วันที่ 20 ก.ค. กสิกรไทยร่วมมือกับบริษัท ตลาดดอทคอม ซึ่งเป็นบริษัทอีคอมเมิร์ซ เพื่อขยายช่องทางการทำธุรกิจให้กับผู้ประกอบการเอสเอ็มอีที่เป็นสมาชิกโครงการ K SME Care กับธนาคารกสิกรไทย ได้สมัครขายสินค้าผ่าน K SME Premium Mall ซึ่งเป็นศูนย์สรรพสินค้าทางอินเทอร์เน็ต โดยผู้ประกอบการจะต้องเช่าพื้นที่เพื่อเปิดร้านค้าบนอินเทอร์เน็ต แต่ละร้านค้าจะมีหน้าเว็บไซต์เป็นของตัวเอง โดยคาดว่าภายใน 3 เดือนแรกจะมีปริมาณการซื้อขายจากโครงการไม่ต่ำกว่า 10 ล้านบาท